ddrg/super_eurlex huggingface dataset:
Διάταξη του Δικαστηρίου (τέταρτο τμήμα) της 9ης Ιουλίου 1998. - Smanor SA, Hubert Segaud και Monique Segaud κατά Επιτροπής των Ευρωπαϊκών Κοινοτήτων. - Διάταξη του Πρωτοδικείου - Παράλειψη κινήσεως διαδικασίας διαπιστώσεως παραβάσεως - Προσφυγή κατά παραλείψεως και αγωγή αποζημιώσεως - Αίτηση αναιρέσεως - Προδήλως απαράδεκτη. - Υπόθεση C-317/97 P.



Συλλογή της Νομολογίας του Δικαστηρίου 1998 σελίδα I-4269



Περίληψη



Λέξεις κλειδιά

Αναίρεση - Λόγοι - Απλή επανάληψη των λόγων ακυρώσεως και των επιχειρημάτων που προβλήθηκαν ενώπιον του Πρωτοδικείου - Απαράδεκτο - Απόρριψη

(Οργανισμός του Δικαστηρίου ΕΚ, άρθρα 49 και 51· Κανονισμός Διαδικασίας του Δικαστηρίου, άρθρο 112 § 1, στοιχ. γγ)

Περίληψη

Από τον συνδυασμό των διατάξεων του άρθρου 51, πρώτο εδάφιο, του Οργανισμού του Δικαστηρίου και του άρθρου 112, παράγραφος 1, στοιχείο γγ, του Κανονισμού Διαδικασίας προκύπτει ότι η αίτηση αναιρέσεως πρέπει να περιέχει επακριβώς τα βαλλόμενα στοιχεία της διατάξεως της οποίας ζητείται η αναίρεση καθώς και τα νομικά επιχειρήματα επί των οποίων στηρίζεται η αίτηση αυτή.

Δεν πληροί τον όρο αυτό και είναι επομένως προδήλως απαράδεκτη η αίτηση αναιρέσεως που περιορίζεται στην επανάληψη ή στην κατά λέξη παράθεση των λόγων ακυρώσεως και των επιχειρημάτων που προβλήθηκαν ήδη ενώπιον του Πρωτοδικείου, περιλαμβανομένων και εκείνων που στηρίζονταν σε περιστατικά τα οποία ρητώς απορρίφθηκαν από το Πρωτοδικείο. Συγκεκριμένα, μια τέτοια αίτηση αναιρέσεως συνιστά στην πραγματικότητα αίτηση απλής επανεξετάσεως της προσφυγής που ασκήθηκε ενώπιον του Πρωτοδικείου, η οποία, κατά το άρθρο 49 του Οργανισμού του Δικαστηρίου, δεν εμπίπτει στην αρμοδιότητά του.
Διάταξη του Δικαστηρίου (τρίτο τμήμα) της 14ης Ιουλίου 1998. - Glasoltherm SARL, en liquidation κατά Commission des Communautés européennes, Electricité de France και HLM "Colomiers Habitat SA". - Απαράδεκτο προσφυγής. - Υπόθεση C-399/97.



Συλλογή της Νομολογίας του Δικαστηρίου 1998 σελίδα I-04521



Περίληψη



Λέξεις κλειδιά

Διαδικασία - Προσφυγή φυσικού ή νομικού προσώπου κατά άλλου φυσικού ή νομικού προσώπου ή αποβλέπουσα στην ακύρωση καθαρώς εθνικής αποφάσεως - Αναρμοδιότητα του κοινοτικού δικαστή - Απαράδεκτο

(Συνθήκη ΕΚ, άρθρα 3 Β και 4)

Περίληψη

Δυνάμει των άρθρων 3 Β και 4 της Συνθήκης, το Δικαστήριο, όπως ακριβώς και τα λοιπά όργανα της Ευρωπαϋκής Κοινότητας, δρα μόνον εντός των ορίων των αρμοδιοτήτων που του έχει αναθέσει η Συνθήκη. Δεν έχει την αρμοδιότητα να επιλαμβάνεται προσφυγών που ασκούν φυσικά ή νομικά πρόσωπα κατ' άλλων νομικών ή φυσικών προσώπων ούτε να επιλαμβάνεται προσφυγών με τις οποίες διώκεται η ακύρωση καθαρώς εθνικών αποφάσεων. Τέτοιες προσφυγές είναι, κατά συνέπεια, προδήλως απαράδεκτες.
Διάταξη του Δικαστηρίου (τέταρτο τμήμα) της 8ης Οκτωßρίου 1998. - Hedwig Kuchlenz-Winter κατά Επιτροπής των Ευρωπαϊκών Κοινοτήτων. - Υπάλληλοι - Κάλυψη από το κοινό σύστημα υγειονομικής ασφαλίσεως - Διαζευγμένος σύζυγος πρώην υπαλλήλου - Προδήλως απαράδεκτη και αβάσιμη αίτηση αναιρέσεως. - Υπόθεση C-228/97 P.



Συλλογή της Νομολογίας του Δικαστηρίου 1998 σελίδα I-06047



Λέξεις κλειδιά

Αναίρεση - Λόγοι - Απλή επανάληψη των λόγων και επιχειρημάτων που προεβλήθησαν ενώπιον του Πρωτοδικείου - Προδήλως απαράδεκτη και αβάσιμη αίτηση αναιρέσεως

(Οργανισμός ΕΚ του Δικαστηρίου, άρθρα 49 και 51, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχ. γγ)
61997O0315

Διάταξη του Δικαστηρίου (δεύτερο τμήμα) της 3ης Μαρτίου 1999. - Diego Echauz Brigaldi, César Montoliu García, María Jesús Ruíz Monroy, Carmen Ochoa de Michelena, Maria Carmen Labrador Rubio και Leopoldo Fabra Utray κατά Επιτροπής των Ευρωπαϊκών Κοινοτήτων. - Αίτηση αναιρέσεως - Υπάλληλοι - Αποφάσεις με τις οποίες η Επιτροπή αρνήθηκε να χορηγήσει ειδική εκλογική άδεια και ημέρες ταξιδίου - Προδήλως απαράδεκτη και προδήλως αßάσιμη αίτηση αναιρέσεως. - Υπόθεση C-315/97 P.



Συλλογή της Νομολογίας του Δικαστηρίου 1999 σελίδα I-01287
Διάταξη του Δικαστηρίου (πέμπτο τμήμα) της 27ης Απριλίου 1999. - Deutsche Bahn AG κατά Επιτροπής των Ευρωπαϊκών Κοινοτήτων. - Αίτηση αναιρέσεως - Παραδεκτό - Ανταγωνισμός - Σιδηροδρομικές μεταφορές εμπορευματοκιßωτίων θαλασσίων μεταφορών - Δεσπόζουσα θέση - Κατάχρηση - Πρόστιμα. - Υπόθεση C-436/97 P.



Συλλογή της Νομολογίας του Δικαστηρίου 1999 σελίδα I-02387



Λέξεις κλειδιά

Αναίρεση - Λόγοι - Έλεγχος από το Δικαστήριο της εκτιμήσεως των αποδεικτιικών στοιχείων - Αποκλείεται εκτός αν υπήρξε αλλοίωσή τους

(Συνθήκη ΕΚ, άρθρο 168 Α· Οργανισμός του Δικαστηρίου ΕΚ, άρθρο 51)
Διάταξη του Δικαστηρίου της 21ης Μαρτίου 1997. - Περιφέρεια της Βαλλονίας κατά Επιτροπής των Ευρωπαϊκών Κοινοτήτων. - Προσφυγή ακυρώσεως - Πρόδηλη έλλειψη αρμοδιότητας του Δικαστηρίου - Παραπομπή στο Πρωτοδικείο. - Υπόθεση C-95/97.



Συλλογή της Νομολογίας του Δικαστηρίου 1997 σελίδα I-01787



Περίληψη



Λέξεις κλειδιά

Διαδικασία - Κατανομή των αρμοδιοτήτων μεταξύ του Δικαστηρίου και του Πρωτοδικείου - Προσφυγές των κρατών μελών - Έννοια - Άσκηση προσφυγής ενώπιον του Δικαστηρίου από περιφερειακή αρχή ομοσπόνδου κράτους - Πρόδηλη έλλειψη αρμοδιότητας του Δικαστηρίου - Παραπομπή στο Πρωτοδικείο

(Συνθήκη ΕΚΑΞ, άρθρο 33· Συνθήκη ΕΚ, άρθρο 173· Οργανισμός του Δικαστηρίου ΕΚΑΞ, άρθρο 47, εδ. 2· Οργανισμός του Δικαστηρίου ΕΚ, άρθρο 47, εδ. 2· αποφάσεις του Συμβουλίου 88/591, 93/350 και 94/149)

Περίληψη

Από την έναρξη της ισχύος της αποφάσεως 94/149, η αρμοδιότητα του Δικαστηρίου περιορίστηκε μόνο στις προσφυγές που ασκούνται από κράτος μέλος ή από κοινοτικό όργανο.

Συναφώς, από τη γενική οικονομία των Συνθηκών προκύπτει ότι ο όρος «κράτος μέλος», κατά την έννοια των θεσμικών διατάξεων και, ειδικότερα, των διατάξεων περί των ενδίκων προσφυγών, αναφέρεται μόνο στις κυβερνητικές αρχές των κρατών μελών των Ευρωπαϋκών Κοινοτήτων και δεν μπορεί να καλύψει και τις κυβερνήσεις περιφερειών ή αυτονόμων κοινοτήτων, όποια και αν είναι η έκταση των αρμοδιοτήτων που τους αναγνωρίζονται. Η αποδοχή του αντιθέτου θα έθιγε τη θεσμική ισορροπία που εγκαθιδρύουν οι Συνθήκες, οι οποίες καθορίζουν κυρίως τις προϋποθέσεις υπό τις οποίες τα κράτη μέλη, ήτοι τα συμβαλλόμενα κράτη στις ιδρυτικές Συνθήκες και στις Συνθήκες Προσχωρήσεως, συμμετέχουν στη λειτουργία των κοινοτικών οργάνων. Πράγματι, οι Ευρωπαϋκές Κοινότητες δεν μπορεί να περιλαμβάνουν αριθμό κρατών μελών ανώτερο του αριθμού των κρατών εκείνων τα οποία τις έχουν συστήσει.

Συνεπώς, σε περίπτωση ασκήσεως, βάσει του άρθρου 33 της Συνθήκης ΕΚΑΞ και με επίκληση του άρθρου 173 της Συνθήκης ΕΚ, προσφυγής ακυρώσεως από νομικό πρόσωπο όπως οι περιφερειακές αρχές ομοσπόνδου κράτους, το Δικαστήριο είναι προδήλως αναρμόδιο να την εκδικάσει και οφείλει, δυνάμει του άρθρου 47, δεύτερο εδάφιο, των Οργανισμών ΕΚ και ΕΚΑΞ του Δικαστηρίου, να την παραπέμψει στο Πρωτοδικείο.
Διάταξη του Προέδρου του Δικαστηρίου της 30ης Απριλίου 1997. - Moccia Irme SpA κατά Επιτροπής των Ευρωπαϊκών Κοινοτήτων. - Ασφαλιστικά μέτρα - Αναστολή εκτελέσεως - Έννομο συμφέρον - Κρατικές ενισχύσεις. - Υπόθεση C-89/97 P(R).



Συλλογή της Νομολογίας του Δικαστηρίου 1997 σελίδα I-02327



Περίληψη



Λέξεις κλειδιά

1 Αναίρεση - Λόγοι - Εσφαλμένη εκτίμηση των πραγματικών περιστατικών - Απαράδεκτο - Απορρίπτεται - Νομικός χαρακτηρισμός των πραγματικών περιστατικών - Νομική κρίση του συμφέροντος του αιτούντος να επιτύχει την αναστολή εκτελέσεως αποφάσεως - Παραδεκτό

(Οργανισμός του Δικαστηρίου ΕΚΑΞ - Άρθρο 51, εδ. 1)

2 Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις χορηγήσεως - Σοβαρή και ανεπανόρθωτη ζημία - Συμφέρον του αιτούντος να επιτύχει την αιτουμένη αναστολή - Αρνητική διοικητική απόφαση

(Συνθήκη ΕΚΑΞ - Άρθρο 39, εδ. 2)

Περίληψη

3 Αν, δυνάμει του άρθρου 51, πρώτο εδάφιο, του Οργανισμού (ΕΚΑΞ) του Δικαστηρίου, αίτηση αναιρέσεως μπορεί να στηρίζεται μόνο σε λόγους αφορώντες την παράβαση νομικών κανόνων, αποκλειομένης κάθε εκτιμήσεως των πραγματικών περιστατικών, αυτό πάντως δεν εμποδίζει να προβάλλονται, προς στήριξη αιτήσεως αναιρέσεως, λόγοι αφορώντες τη νομική κρίση των πραγματικών αυτών περιστατικών και με τους οποίους επιδιώκεται να αποδειχθεί ότι το Πρωτοδικείο υπέπεσε σε πλάνη περί το δίκαιο.

Συναφώς, αίτηση αναιρέσεως κατά διατάξεως ασφαλιστικών μέτρων, προβάλλοντας ως λόγο αναιρέσεως ότι το συμφέρον της αναιρεσείουσας να επιτύχει την αναστολή εκτελέσεως της επίδικης αποφάσεως εξετάστηκε ανεπαρκώς, δεν περιορίζεται στην αμφισβήτηση των διαπιστώσεων των πραγματικών περιστατικών στις οποίες προέβη ο δικάζων κατά τη διαδικασία των ασφαλιστικών μέτρων δικαστής, αλλά πρέπει να νοηθεί ως σκοπούσα να καταδείξει ότι η αναιρεσιβαλλομένη διάταξη ενέχει πλάνη περί το δίκαιο όσον αφορά τη νομική εκτίμηση των πραγματικών αυτών περιστατικών.

4 Η αναστολή εκτελέσεως και τα προσωρινά μέτρα μπορούν να διαταχθούν από τον δικάζοντα κατά τη διαδικασία των ασφαλιστικών μέτρων δικαστή μόνον αν έχει, μεταξύ άλλων, αποδειχθεί ότι είναι επείγοντα, υπό την έννοια ότι είναι αναγκαίο, προκειμένου να αποφευχθεί σοβαρή και ανεπανόρθωτη ζημία των συμφερόντων του αιτούντος, να διαταχθούν και να παραγάγουν τα αποτελέσματά τους πριν από την έκδοση της αποφάσεως επί της κυρίας δίκης. Πάντως, προσωρινά μέτρα τα οποία δεν είναι πρόσφορα για να αποφευχθεί η σοβαρή και ανεπανόρθωτη ζημία στην οποία αναφέρεται ο αιτών δεν μπορούν κατά μείζονα λόγο να είναι αναγκαία προς τον σκοπό αυτό. Όταν ο αιτών δεν έχει συμφέρον για τη λήψη των αιτουμένων προσωρινών μέτρων, τα μέτρα αυτά δεν μπορούν επομένως να πληρούν το κριτήριο του επείγοντος.

Καταρχήν, αίτηση αναστολής εκτελέσεως δεν είναι νοητή κατά αρνητικής διοικητικής πράξεως, δεδομένου ότι η αναστολή δεν μπορεί να έχει ως αποτέλεσμα τη μεταβολή της καταστάσεως του αιτούντος.
Διάταξη του Προέδρου του Δικαστηρίου της 17ης Ιουνίου 1997. - National Power plc και PowerGen plc κατά British Coal Corporation και Επιτροπής των Ευρωπαϊκών Κοινοτήτων. - Αίτηση αναιρέσεως - Διάταξη του Πρωτοδικείου απορρίπτουσα αιτήσεις παρεμβάσεως - Συμφέρον για την επίλυση της διαφοράς. - Συνεκδικασθείσες υποθέσεις C-151/97 P(I) και C-157/97 P(I).



Συλλογή της Νομολογίας του Δικαστηρίου 1997 σελίδα I-03491



Περίληψη



Λέξεις κλειδιά

Διαδικασία - Παρέμβαση - Πρόσωπα έχοντα συμφέρον - Εκτίμηση του συμφέροντος από τον κοινοτικό δικαστή

(Οργανισμός του Δικαστηρίου ΕΚΑΞ, άρθρο 34· Οργανισμός του Δικαστηρίου ΕΚ, άρθρο 37· Οργανισμός του Δικαστηρίου ΕΚΑΕ, άρθρο 38)

Περίληψη

Ο κοινοτικός δικαστής, για να επιτρέψει παρέμβαση, εξακριβώνει αν οι αιτούντες την παρέμβαση θίγονται ευθέως από την προσβαλλόμενη πράξη και αν είναι βέβαιο ότι έχουν συμφέρον για την έκβαση της διαφοράς. Ομοίως, πρέπει να υπάρχει άμεσο και ενεστώς συμφέρον για την αποδοχή αυτού καθεαυτού του αιτήματος και όχι συμφέρον σε σχέση με τους προβαλλόμενους λόγους. Το απαιτούμενο προς τον σκοπό αυτό συμφέρον δεν πρέπει να αφορά απλώς αφηρημένες νομικές θέσεις, αλλά πρέπει να υφίσταται σε συνάρτηση με αυτά καθεαυτά τα αιτήματα ενός διαδίκου στο πλαίσιο της προσφυγής.
Διάταξη του Δικαστηρίου της 30ης Ιουνίου 1997. - Banco de Fomento e Exterior SA κατά Amândio Maurício Martins Pechim, Maria da Luz Lima Barros Raposo Pechim και Confecções Têxteis de Vouzela Ldª (CTV). - Αίτηση για την έκδοση προδικαστικής αποφάσεως: Tribunal Cível da Comarca de Lisboa - Πορτογαλία. - Αίτηση για την έκδοση προδικαστικής αποφάσεως - Απαράδεκτο. - Υπόθεση C-66/97.



Συλλογή της Νομολογίας του Δικαστηρίου 1997 σελίδα I-03757



Περίληψη



Λέξεις κλειδιά

Προδικαστικά ερωτήματα - Παραδεκτό - Ερωτήματα μη αφορώντα συγκεκριμένα τεχνικά σημεία και υποβληθέντα χωρίς καμία διευκρίνιση του πραγματικού και κανονιστικού πλαισίου

(Συνθήκη ΕΚ, άρθρο 177· Οργανισμός ΕΚ του Δικαστηρίου, άρθρο 20)

Περίληψη

Η ανάγκη επιτεύξεως ερμηνείας του κοινοτικού δικαίου χρήσιμης στο εθνικό δικαστήριο απαιτεί όπως το δικαστήριο αυτό προσδιορίζει το πραγματικό και το κανονιστικό πλαίσιο στο οποίο εντάσσονται τα ερωτήματα που υποβάλλει ή, τουλάχιστον, διευκρινίζει τα πραγματικά ενδεχόμενα επί των οποίων στηρίζονται τα ερωτήματα αυτά.

Tα πληροφοριακά στοιχεία που παρέχονται με τις αποφάσεις περί παραπομπής δεν χρησιμεύουν μόνο στο να καθιστούν δυνατό στο Δικαστήριο να δίδει χρήσιμες απαντήσεις, αλλά και στο να παρέχουν τη δυνατότητα στις κυβερνήσεις των κρατών μελών και στους λοιπούς ενδιαφερομένους διαδίκους να υποβάλλουν παρατηρήσεις σύμφωνα με το άρθρο 20 του Οργανισμού του Δικαστηρίου. Στο Δικαστήριο εναπόκειται να μεριμνά για τη διασφάλιση της δυνατότητας αυτής, λαμβανομένου υπόψη ότι, βάσει της προαναφερθείσας διατάξεως, μόνον οι αποφάσεις περί παραπομπής κοινοποιούνται στους ενδιαφερομένους διαδίκους.

Είναι αληθές ότι η απαίτηση να προσδιορίζει το εθνικό δικαστήριο το πραγματικό και κανονιστικό πλαίσιο των ερωτημάτων που υποβάλλει είναι λιγότερο επιτακτική σε περίπτωση κατά την οποία τα ερωτήματα αφορούν συγκεκριμένα τεχνικά σημεία και παρέχουν στο Δικαστήριο τη δυνατότητα να δώσει μια χρήσιμη απάντηση, έστω και αν το εθνικό δικαστήριο δεν έχει προβεί σε εξονυχιστική περιγραφή της καταστάσεως από νομική και πραγματική άποψη.

Πάντως, είναι προδήλως απαράδεκτη η αίτηση ενός εθνικού δικαστηρίου για την έκδοση προδικαστικής αποφάσεως, εφόσον η απόφαση περί παραπομπής δεν περιλαμβάνει επαρκείς ενδείξεις ως προς τη νομική και πραγματική κατάσταση της υποθέσεως της οποίας αυτό έχει επιληφθεί και περιορίζεται στην επανάληψη των προταθέντων από τους καθών της κύριας δίκης προδικαστικών ερωτημάτων.
Διάταξη του Δικαστηρίου (πρώτο τμήμα) της 21ης Ιανουαρίου 1997. - Calvin Williams κατά Ελεγκτικού Συνεδρίου των Ευρωπαϊκών Κοινοτήτων. - Αίτηση αναιρέσεως - Υπάλληλοι - Υποχρεώσεις - Πράξεις αντίθετες προς την αξιοπρέπεια της δημοσιοϋπαλληλίας - Καθήκον πίστεως - Πειθαρχική διαδικασία - Παύση υπαλλήλου. - Υπόθεση C-156/96 P.



Συλλογή της Νομολογίας του Δικαστηρίου 1997 σελίδα I-00239



Περίληψη



Λέξεις κλειδιά

Υπάλληλοι - Δικαιώματα και υποχρεώσεις - Πράξεις θίγουσες την αξιοπρέπεια του λειτουργήματος - Βαρείες ύβρεις - Πειθαρχική κύρωση - Δικαστικός έλεγχος

(Κανονισμός Υπηρεσιακής Καταστάσεως των υπαλλήλων, άρθρο 12, εδ. 1)

Περίληψη

Προσβάλλει την αξιοπρέπεια του λειτουργήματός του και κατ' αυτόν τον τρόπο παραβαίνει την υποχρέωσή του που προβλέπει το άρθρο 12, πρώτο εδάφιο, του Κανονισμού Υπηρεσιακής Καταστάσεως ο υπάλληλος ο οποίος εκστομίζει δημοσίως βαρειές ύβρεις θίγουσες την τιμή των προσώπων στα οποία αναφέρονται.

Προκειμένου να εκτιμήσει το σύννομο μιας πειθαρχικής ποινής βάσει της προαναφερόμενης διατάξεως, το Πρωτοδικείο δεν είναι υποχρεωμένο να εξετάζει αν η επίδικη συμπεριφορά συνιστά δυσφήμιση κατά το περιεχόμενο που μπορεί να δοθεί στην έννοια αυτή στο ποινικό δίκαιο.
Διάταξη του Δικαστηρίου (πρώτο τμήμα) της 6ης Μαρτίου 1997. - Roberto Galtieri κατά Ευρωπαϊκού Κοινοβουλίου. - Αίτηση αναιρέσεως προδήλως αβάσιμη. - Υπόθεση C-150/96 P.



Συλλογή της Νομολογίας του Δικαστηρίου 1997 σελίδα I-01229



Περίληψη



Λέξεις κλειδιά

Αναίρεση - Λόγοι - Παράβαση από το Πρωτοδικείο του άρθρου 85 του Κανονισμού Υπηρεσιακής Καταστάσεως των υπαλλήλων - Περίπτωση όπου είναι πρόδηλο ότι ο αναιρεσείων κατενόησε τόσο εν μέρει όσο και εσφαλμένως την αναιρεσιβαλλόμενη απόφαση - Αίτηση αναιρέσεως προδήλως αβάσιμη - Απόρριψη

(Κανονισμός Διαδικασίας του Δικαστηρίου, άρθρο 119· Κανονισμός Υπηρεσιακής Καταστάσεως των υπαλλήλων, άρθρο 85)

Περίληψη

Πρέπει να κηρυχθεί προδήλως αβάσιμη και να απορριφθεί η αίτηση αναιρέσεως που στηρίζεται σε παράβαση του άρθρου 85 του Κανονισμού Υπηρεσιακής Καταστάσεως των υπαλλήλων, όταν από απλή σύγκριση της αναιρεσιβαλλομένης αποφάσεως με τον τρόπο που την κατενόησε ο αναιρεσείων προκύπτει προδήλως ότι αυτός την κατενόησε τόσο εν μέρει όσο και εσφαλμένως.
Διάταξη του Δικαστηρίου (πρώτο τμήμα) της 6ης Μαρτίου 1997. - Giorgio Bernardi κατά Ευρωπαϊκού Κοινοβουλίου. - Αίτηση αναιρέσεως - Ευρωπαίος Διαμεσολαβητής - Υποψηφιότητα - Διαδικασία διορισμού - Προσφυγή ακυρώσεως - Προδήλως απαράδεκτη και αβάσιμη αίτηση αναιρέσεως. - Υπόθεση C-303/96 P.



Συλλογή της Νομολογίας του Δικαστηρίου 1997 σελίδα I-01239



Περίληψη



Λέξεις κλειδιά

1 Αναίρεση - Λόγοι - Απλή επανάληψη των λόγων και επιχειρημάτων που είχαν προβληθεί ενώπιον του Πρωτοδικείου - Απαράδεκτο - Απόρριψη

(Οργανισμός ΕΚ του Δικαστηρίου, άρθρα 49 και 51· Κανονισμός Διαδικασίας του Δικαστηρίου, άρθρo 112 § 1, στοιχ. γγ)

2 Αναίρεση - Λόγοι - Λόγος στρεφόμενος κατά της αποφάσεως του Πρωτοδικείου επί των δικαστικών εξόδων - Απαράδεκτο σε περίπτωση απορρίψεως όλων των λοιπών λόγων

(Οργανισμός ΕΚ του Δικαστηρίου, άρθρο 51, εδ. 2)

Περίληψη

3 Από τον συνδυασμό του άρθρου 51 του Οργανισμού του Δικαστηρίου και του άρθρου 112, παράγραφος 1, στοιχείο γγ, του Κανονισμού Διαδικασίας προκύπτει ότι η αίτηση αναιρέσεως πρέπει να περιέχει επακριβώς τα βαλλόμενα στοιχεία της αποφάσεως της οποίας ζητείται η αναίρεση, καθώς και τα νομικά επιχειρήματα επί των οποίων στηρίζεται συγκεκριμένα η αίτηση αυτή.

Την προϋπόθεση αυτή δεν πληροί η αίτηση αναιρέσεως η οποία απλώς επαναλαμβάνει ή παραθέτει κατά λέξη τους λόγους και τα επιχειρήματα που έχουν ήδη προβληθεί ενώπιον του Πρωτοδικείου.

4 Σε περίπτωση απορρίψεως όλων των λοιπών λόγων που προβάλλονται στο πλαίσιο αιτήσεως αναιρέσεως κατά αποφάσεως του Πρωτοδικείου, ο λόγος αναιρέσεως που αφορά το παράνομο της αποφάσεως αυτής ως προς τα δικαστικά έξοδα πρέπει, κατ' εφαρμογήν του άρθρου 51, δεύτερο εδάφιο, του Οργανισμού του Δικαστηρίου, να απορριφθεί ως απαράδεκτος.
61996O0046

Διάταξη του Δικαστηρίου της 4ης Μαρτίου 1997. - Ομοσπονδιακή Δημοκρατία της Γερμανίας κατά Επιτροπής των Ευρωπαϊκών Κοινοτήτων. - Κατάργηση της δίκης. - Υπόθεση C-46/96.



Συλλογή της Νομολογίας του Δικαστηρίου 1997 σελίδα I-01189
61996O0023

Διάταξη του Δικαστηρίου (έκτο τμήμα) της 6ης Μαρτίου 1997. - Επιτροπή των Ευρωπαϊκών Κοινοτήτων κατά Γαλλικής Δημοκρατίας. - Διαγραφή. - Υπόθεση C-23/96.



Συλλογή της Νομολογίας του Δικαστηρίου 1997 σελίδα I-01221
Διάταξη του Δικαστηρίου (δεύτερο τμήμα) της 16ης Οκτωβρίου 1997. - Κωνσταντίνος Δημητριάδης κατά Ελεγκτικού Συνεδρίου των Ευρωπαϊκών Κοινοτήτων. - Προδήλως απαράδεκτη και προδήλως αβάσιμη αίτηση αναιρέσεως. - Υπόθεση C-140/96.



Συλλογή της Νομολογίας του Δικαστηρίου 1997 σελίδα I-05635



Περίληψη



Λέξεις κλειδιά

1 Aναίρεση - Λόγοι αναιρέσεως - Εσφαλμένη εκτίμηση των πραγματικών περιστατικών - Απαράδεκτο - Απόρριψη

(Συνθήκη ΕΚ, άρθρο 168 Α· Οργανισμός του Δικαστηρίου ΕΚ, άρθρο 51)

2 Υπάλληλοι - Υποχρέωση της διοικήσεως προς αρωγή - Έκταση

3 Αναίρεση - Λόγοι αναιρέσεως - Εσφαλμένη εκτίμηση των πραγματικών περιστατικών - Απαράδεκτο - Έλεγχος από το Δικαστήριο της εκτιμήσεως των αποδεικτικών στοιχείων - Αποκλείεται, πλην της περιπτώσεως αλλοιώσεως

(Συνθήκη ΕΚ, άρθρο 168 Α· Οργανισμός του Δικαστηρίου ΕΚ, άρθρο 51)

4 Αναίρεση - Λόγοι αναιρέσεως - Λόγος αναιρέσεως βάλλων κατά της αποφάσεως του Πρωτοδικείου επί των δικαστικών εξόδων - Απαράδεκτος σε περίπτωση απορρίψεως όλων των άλλων λόγων

(Οργανισμός του Δικαστηρίου ΕΚ, άρθρο 51, εδ. 2)

Περίληψη

5 Η αίτηση αναιρέσεως δεν μπορεί να στηρίζεται παρά μόνο σε λόγους που αφορούν την παράβαση νομικών κανόνων, αποκλειομένης οποιασδήποτε εκτιμήσεως των πραγματικών περιστατικών. Το Πρωτοδικείο είναι το μόνο αρμόδιο, αφενός, για την εξακρίβωση των πραγματικών περιστατικών, εκτός αν η ανακρίβεια του περιεχομένου των διαπιστώσεών του προκύπτει από τα στοιχεία της δικογραφίας που του υποβλήθηκαν, και, αφετέρου, για την εκτίμηση αυτών των πραγματικών περιστατικών. Το Δικαστήριο είναι αρμόδιο να ασκήσει, δυνάμει του άρθρου 168 Α της Συνθήκης, έλεγχο όσον αφορά τον νομικό χαρακτηρισμό των πραγματικών αυτών περιστατικών και τις έννομες συνέπειες που συνήγαγε το Πρωτοδικείο.

6 Μολονότι η διοίκηση οφείλει, σε περίπτωση επεισοδίου που διαταράσσει την τάξη και την ασφάλεια της υπηρεσίας, να επεμβαίνει με όλη την αναγκαία αποφασιστικότητα, προκειμένου να εξακριβώσει τα γεγονότα και να συναγάγει, εν πλήρει επιγνώσει, τις αναγκαίες συνέπειες, εντούτοις δεν μπορεί να επιβάλει πειθαρχικές κυρώσεις στον αναμιχθέντα υπάλληλο παρά μόνον αν από τη διαταχθείσα έρευνα αποδεικνύεται με βεβαιότητα συμπεριφορά του εν λόγω υπαλλήλου που παρακωλύει την εύρυθμη λειτουργία της υπηρεσίας ή θίγει την τιμή και την υπόληψη άλλου υπαλλήλου.

7 Η εκ μέρους του Πρωτοδικείου εκτίμηση των αποδεικτικών στοιχείων που προσκομίζονται ενώπιόν του δεν αποτελεί, με την επιφύλαξη της περιπτώσεως αλλοιώσεως των στοιχείων αυτών, νομικό ζήτημα υποκείμενο στον έλεγχο του Δικαστηρίου.

8 Εφόσον όλοι οι λοιποί λόγοι αναιρέσεως που έχει ασκηθεί κατ' αποφάσεως του Πρωτοδικείου έχουν απορριφθεί, ο λόγος που αφορά την έλλειψη νομιμότητας της αποφάσεως του Πρωτοδικείου επί των δικαστικών εξόδων πρέπει, κατ' εφαρμογή του άρθρου 51, δεύτερο εδάφιο, του Οργανισμού ΕΚ, να απορρίπτεται ως απαράδεκτος.
61996O0354

Διάταξη του Δικαστηρίου (έκτο τμήμα) της 23ης Οκτωβρίου 1997. - Επιτροπή των Ευρωπαϊκών Κοινοτήτων κατά Ιταλικής Δημοκρατίας. - Διαγραφή. - Υπόθεση C-354/96.



Συλλογή της Νομολογίας του Δικαστηρίου 1997 σελίδα I-06007
61996O0030

Διάταξη του Δικαστηρίου (τέταρτο τμήμα) της 5ης Φεβρουαρίου 1998. - Giovanni Battista Abello κ.πλ. και Gerhard Riesch κατά Επιτροπής των Ευρωπαϊκών Κοινοτήτων. - Υπάλληλοι - Εκκαθαριστικά σημειώματα αποδοχών - Διορθρωτικοί συντελεστές - Κανονισμοί (ΕΟΚ) 3761/92, 3765/92 και 3766/92 - Ένσταση απαραδέκτου. - Υπόθεση C-30/96 P.



Συλλογή της Νομολογίας του Δικαστηρίου 1998 σελίδα I-00377
Διάταξη του Δικαστηρίου (πέμπτο τμήμα) της 28ης Απριλίου 1998. - Reisebüro Binder GmbH. - Αναθεώρηση δικαστικής αποφάσεως - Προδικαστική απόφαση - Αίτηση προδήλως απαράδεκτη. - Υπόθεση C-116/96 REV.



Συλλογή της Νομολογίας του Δικαστηρίου 1998 σελίδα I-01889



Περίληψη



Λέξεις κλειδιά

Προδικαστικά ερωτήματα - Υποβολή στο Δικαστήριο - Εκτίμηση του εθνικού δικαστηρίου - Αίτηση αναθεωρήσεως προδικαστικής αποφάσεως που υποβάλλουν οι διάδικοι της κύριας δίκης - Απαράδεκτη

(Συνθήκη ΕΚ, άρθρο 177· Οργανισμός του Δικαστηρίου ΕΚ, άρθρο 41· Κανονισμός Διαδικασίας του Δικαστηρίου, άρθρα 98 έως 100)

Περίληψη

Το άρθρο 177 της Συνθήκης θεσπίζει διαδικασία άμεσης συνεργασίας μεταξύ του Δικαστηρίου και των εθνικών δικαστηρίων, κατά την οποία οι διάδικοι καλούνται απλώς να υποβάλουν παρατηρήσεις εντός του νομικού πλαισίου που χάραξε το παραπέμπον δικαστήριο.

Εντός των ορίων που ορίζει το άρθρο 177, εναπόκειται έτσι αποκλειστικά στα εθνικά δικαστήρια να αποφασίζουν επί της αρχής και του αντικειμένου της ενδεχόμενης παραπομπής στο Δικαστήριο και εναπόκειται επίσης αποκλειστικά στα δικαστήρια αυτά να κρίνουν αν θεωρούν ότι έχουν φωτιστεί επαρκώς από την προδικαστική απόφαση που εκδόθηκε κατόπιν αιτήσεώς τους ή τους φαίνεται αναγκαίο να απευθυνθούν εκ νέου στο Δικαστήριο. Επομένως, οι διάδικοι της κύριας δίκης δεν μπορούν να επικαλεστούν το άρθρο 41 του Οργανισμού ΕΚ του Δικαστηρίου και το άρθρο 102 του Κανονισμού Διαδικασίας για να ζητήσουν την ερμηνεία των αποφάσεων οι οποίες εκδόθηκαν δυνάμει του εν λόγω άρθρου 177. Μόνον το εθνικό δικαστήριο που είναι αποδέκτης μιας τέτοιας αποφάσεως μπορεί, αν συντρέχει περίπτωση, να υποβάλει στο Δικαστήριο νέα στοιχεία εκτιμήσεως ικανά να το οδηγήσουν να απαντήσει διαφορετικά στο ήδη υποβληθέν ερώτημα.
61996O0405

Διάταξη του Δικαστηρίου της 7ης Ιουλίου 1998. - Société Béton Express, Société nouvelle de concassage, Société Bourbon Lumière και Société Ouest Concassage κατά Direction régionale des douanes de la Réunion. - Αίτηση για την έκδοση προδικαστικής αποφάσεως: Tribunal d'instance de Saint-Denis de la Réunion - Γαλλία. - Άρθρο 104, παράγραφος 3, του Κανονισμού Διαδικασίας - Ερώτημα προδήλως ταυτόσημο. - Συνεκδικασθείσες υποθέσεις C-405/96, C-406/96, C-407/96 και C-408/96.



Συλλογή της Νομολογίας του Δικαστηρίου 1998 σελίδα I-04253